CELEX: 62015TN0376
Language: sk
Date: 2016-04-28 00:00:00
Title: Vec T-376/15: Žaloba podaná 28. apríla 2016 – KK/EASME

4.7.2016   
            
            
               SK
            
            
               Úradný vestník Európskej únie
            
            
               C 243/33
            
         Žaloba podaná 28. apríla 2016 – KK/EASME
   (Vec T-376/15)
   (2016/C 243/35)
   Jazyk konania: francúzština
   
      Účastníci konania
   
   
      Žalobca: KK (Paríž, Francúzsko) (v zastúpení: J.-P. Spitzer, advokát)
   
      Žalovaná: Výkonná agentúra pre malé a stredné podniky (EASME)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie z 15. júna 2015, ktorým EASME zamietla ponuku žalobkyne,
            
         
               —
            
            
               uložil EASME povinnosť zaplatiť sumu 50 000 eur ako náhradu za stratu príležitosti a 90 800 eur ako náhradu majetkovej a nemajetkovej ujmy žalobkyne,
            
         
               —
            
            
               uložil EASME povinnosť nahradiť všetky trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod založený na technickej neprístupnosti internetovej stránky, na ktorú mal byť uložený návrh žalobkyne v odpovedi na výzvu na predkladanie návrhov a súvisiacich činností patriacich do rámcového programu pre výskum a inováciu (2014 – 2020) – Horizon 2020.
            
         
               2.
            
            
               Druhý žalobný dôvod založený na skutočnosti, že žalobkyňa v rozpore s tvrdením EASME podvodným spôsobom nepodpísala záväzok prijatý pri predložení svojho návrhového spisu.
            
         
               3.
            
            
               Tretí žalobný dôvod založený na tom, že zamietnutie návrhu predloženého žalobkyňou je v rozpore s pravidlami súťaže.
            
         Žalobkyňa uvádza tiež dva žalobné dôvody na podporu svojich návrhov na náhradu škody.
   
               1.
            
            
               Prvý žalobný dôvod založený na majetkovej škode, ktorú žalobkyňa utrpela v dôsledku straty príležitosti.
            
         
               2.
            
            
               Druhý žalobný dôvod založený na majetkovej škode, ktorú žalobkyňa utrpela v dôsledku času stráveného prípravou odpovede na výzvu na predkladanie návrhov.